CELEX: 62013TN0692
Language: sk
Date: 2013-12-20 00:00:00
Title: Vec T-692/13: Žaloba podaná 20. decembra 2013 — SACBO/Komisia a TEN-T EA

15.2.2014   
            
            
               SK
            
            
               Úradný vestník Európskej únie
            
            
               C 45/43
            
         Žaloba podaná 20. decembra 2013 — SACBO/Komisia a TEN-T EA
   (Vec T-692/13)
   2014/C 45/74
   Jazyk konania: taliančina
   
      Účastníci konania
   
   
      Žalobkyňa: Società per l’aeroporto civile di Bergamo-Orio al Serio SpA (SACBO SpA) [Grassobbio (BG), Taliansko] (v zastúpení: G. Greco, M. Muscardini a G. Carullo, avvocati)
   
      Žalované: Výkonná agentúra pre transeurópsku dopravnú sieť (TEN-T EA), Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie TEN-T EA z 23. októbra 2013, ako aj všetky skoršie dotknuté akty, keďže toto rozhodnutie tým, že potvrdilo rozhodnutie z 18. marca 2013, vyhlásilo externé výdavky týkajúce sa činností 1, 2.1, 4, 5, 6 a 7 za neoprávnené, čím znížilo očakávané spolufinancovanie a žiadalo vrátenie 158 517,54 eura, so všetkými právnymi dôsledkami,
            
         
               —
            
            
               subsidiárne, konštatoval, že nedošlo k podvodnému zámeru a umelému členeniu činností, ktoré sú predmetom spolufinancovania, a v dôsledku toho zrušil rozhodnutie TEN-T EA z 23. októbra 2013, ako aj všetky skoršie dotknuté akty, ktoré tým, že potvrdilo rozhodnutie z 18 marca 2013, vyhlásilo externé výdavky týkajúce sa činností 1, 2.1, 4, 5, 6 a 7 za neoprávnené, čím znížilo očakávané spolufinancovanie a žiadalo vrátenie 158 517,54 eura, so všetkými právnymi dôsledkami,
            
         
               —
            
            
               v každom prípade znovu určil výšku zníženia financovania uvedeného Komisiou v rozsahu, ktorý je považovaný za najprimeranejší vo vzťahu k zásade proporcionality,
            
         
               —
            
            
               zaviazať žalované na náhradu trov konania.
            
         
      Dôvody a hlavné tvrdenia
   
   V prejednávanej veci je žalobkyňa rovnaká ako vo veci T-270/13, SACBO/Komisia a TEN-T EA (Ú. v. EÚ C 207, s. 46).
   V tomto ohľade treba spresniť, že v tomto konaní sa obe žalované odvolávali na neprípustnosť žaloby v rozsahu, v akom smeruje proti aktu, ktorého platnosť podľa nich nie je konečná.
   Podľa žalobkyne podanie žaloby proti opatreniu, ktoré Agentúra prijala 23. októbra 2013, vyjadruje snahu o zabezpečenie účinnej obrany s cieľom znovu upriamiť pozornosť na neoprávnenosť rozhodnutia o znížení financovania.
   Žalobné dôvody a hlavné tvrdenia uvedené v tejto veci sú rovnaké, ako tie, ktoré už boli uvedené vo veci T-270/13.